पुराण साहित्य दी उपयोगता बी मती सारी उनें रचनाएं च आए प्रसंगें दी पराचीन समें दी जानकारी देने करियै बड़ी महत्तवा आली ऐ। किश प्रसंग ते साफ-साफ प्रादेशक रंगत ते बिस्तारा आले बने दे लबदे न। इयां बड्डें-बड्डें पुराण बी, जेह्‌डे ठारां न, अपने-अपने थारा सिर किश प्रदेशक ग्रैंथ बी समझन हुन्दे न। इस लेई पुराणें दा कुसै बी लाके दे साहित्य पर बौदिक जां भावनागत किस्मा दा व्यापक दा असर पौना बड़ी सुभावक जनेईं गल्ल बनदी ऐ।